BalaLand: ősszel már a családi élményfürdő építése is elkezdődik - Termál Online
BalaLand: ősszel már a családi élményfürdő építése is elkezdődik
Írta: termalonline.hu, 2020 július 30. Címke: BalaLand Family Park, Balaton, fürdőfejlesztés, Szántód
Tavasz óta folyik a szántódi BalaLand Hotel építése.
Hamarosan pedig kezdetét veszi a BalaLand Family Park kivitelezése is.
A fejlesztő célja, hogy a BalaLand az egyik legmeghatározóbb családbarát szállodává váljon a balatoni régióban, továbbá, hogy a tervezett élményparkkal kiegészülve egy kiváló minőségű, egész évben magas kihasználtsággal működő szálláshely jöjjön létre.
A tervek szerint 2022-től üzemelő szálloda mindamellett, hogy nagy mértékben támogatja majd a térség minőségi szálláshely kínálatát, közvetlenül több mint 100 új munkahelyet teremthet a térségben, illetve jelentős adóbevételekkel járulhat hozzá a balatoni régió fejlesztéséhez.
A hotel fejlesztésével párhuzamosan idén ősszel elkezdődhet a BalaLand Family Park építése is, amely egyedülálló módon a „80 nap alatt a Föld körül Willy Foggal” utazásra építkezik és tematikus játékelemeket sorakoztat majd fel.
A fedett játszóházat és családi élményfürdőt, valamint különféle szabadtéri élményelemeket tartalmazó park Magyarországon hiánypótló beruházásként egy olyan magas minőségű, gyerekbarát attrakcióvá válhat, amely egész évben elérhető lesz a családok számára, meghosszabbítva ezzel a rövid nyári szezont.
“A BalaLand szálloda és élménypark, amelyet a hazai szállodapiacon egyedülálló szakértelemmel rendelkező társbefektetővel valósíthatunk meg, néhány éven belül a balatoni régió egyik meghatározó családi szálláshelyévé válhat, amely mindamellett, hogy megerősíti az Appeninn Nyrt. pozícióját a turisztikai ingatlanpiacon, nagy mértékben támogatja majd a térség minőségi szálláshely-kínálatát is” – mondta Bernáth Tamás, az Appeninn Nyrt. elnök-vezérigazgatója.
Címkék: BalaLand Family Park, Balaton, fürdőfejlesztés, Szántód
Előző cikkÖt magyar utazótípus az ijedtektől az optimista országjárókig Következő cikkVannak az úszásnak ellenjavallatai?